Un turist din Cluj a fost agresat de o femeie într-o parcare din Constanța. Scandalul ar fi pornit, după ce bărbatul a tăiat calea femeii și a urmat o șicanare în trafic.
Ajunși la semafor, bărbatul a deschis portiera și a încercat să-i reproșeze femeii că l-a înjurat, moment în care tânăra recalcitrantă a coborât de la volan și a mers și a lovit cu piciorul mașina turistului.
Asemenea evenimente se produc aproape zilnic pe șoselele din România, în unele cazuri șoferii își fac singuri dreptate cu bâte și macete. Șoferii agresivi riscă să rămână fără permis de conducere pentru 30 de zile și să fie amendați cu sume cuprinse între 1.300 lei și 2.900 lei.